section_heading: Povijest
paragraph_text: Dvorana turbina, prostor površine 3400 m² i visine od pet katova, se koristi za velike demonstracije projekata ekskluzivnih suvremenih umjetnika. Izložbe se planiraju 5 godina unaprijed, a financira ih britansko-nizozemska tvrtka Unilever (do 2013.). Tu su od 2000. redom izlagali: Louise Bourgeois, Juan Muñoz, Anish Kapoor, Olafur Eliasson, Bruce Nauman, Rachel Whiteread, Carsten Höller, Doris Salcedo, Dominique Gonzalez-Foerster, Mirosław Bałka, Ai Weiwei, Tacita Dean i Tino Sehgal.